62019TO0627_INF
Διάταξη του Προέδρου του Γενικού Δικαστηρίου της 31ης Ιανουαρίου 2020 – Shindler κ.λπ. κατά Επιτροπής
(Υπόθεση T-627/19 R)
«Ασφαλιστικά μέτρα – Χώρος ελευθερίας, ασφάλειας και δικαιοσύνης – Αποχώρηση του Ηνωμένου Βασιλείου από την Ευρωπαϊκή Ένωση – Πολίτες του Ηνωμένου Βασιλείου που κατοικούν σε άλλο κράτος μέλος της Ένωσης – Απώλεια της ευρωπαϊκής ιθαγένειας – Προσφυγή κατά παραλείψεως – Απαράδεκτο της αιτήσεως ασφαλιστικών μέτρων»
1.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Fumus boni juris – Επείγον – Σοβαρή και ανεπανόρθωτη ζημία – Σωρευτικός χαρακτήρας – Στάθμιση όλων των εμπλεκομένων συμφερόντων – Σειρά εξετάσεως και τρόπος ελέγχου – Εξουσία εκτιμήσεως του δικαστή των ασφαλιστικών μέτρων
(Άρθρα 256 § 1, 278 και 279 ΣΛΕΕ· Κανονισμός Διαδικασίας του Γενικού Δικαστηρίου, άρθρο 156)
(βλ. σκέψεις 12, 14, 15)
2.
Ασφαλιστικά μέτρα – Αναστολή εκτελέσεως – Προϋποθέσεις παραδεκτού – Συμφέρον του αιτούντος για τη χορήγηση της αναστολής – Αίτηση στρεφόμενη κατά αρνητικής διοικητικής αποφάσεως – Αναστολή μη δυνάμενη να μεταβάλει την κατάσταση του αιτούντος – Έλλειψη εννόμου συμφέροντος – Απαράδεκτο
(Άρθρο 278 ΣΛΕΕ· Κανονισμός Διαδικασίας του Γενικού Δικαστηρίου, άρθρο 156 § 4)
(βλ. σκέψη 21)
3.
Συνοριακοί έλεγχοι, άσυλο και μετανάστευση – Μεταναστευτική πολιτική –Καθεστώς των Βρετανών υπηκόων μετά την ημερομηνία αποχώρησης του Ηνωμένου Βασιλείου από την Ένωση – Λήψη προσωρινών μέτρων – Αρμοδιότητα της Επιτροπής – Αίτηση ασφαλιστικών μέτρων με την οποία ζητείται να διαταχθεί η Επιτροπή να λάβει μέτρα προκειμένου να διατηρηθεί η ευρωπαϊκή ιθαγένεια των αιτούντων μετά την εν λόγω ημερομηνία ή να θεσπίσει εναλλακτικό καθεστώς – Απόρριψη
(Άρθρα 263, 266 και 279 ΣΛΕΕ)
(βλ. σκέψη 24)
Αντικείμενο
Αίτηση δυνάμει των άρθρων 279 ΣΛΕΕ και 156 του Κανονισμού Διαδικασίας του Γενικού Δικαστηρίου με την οποία ζητείται, αφενός, να ανασταλούν τα αποτελέσματα της από 13 Σεπτεμβρίου 2019 ρητής άρνησης της Επιτροπής να αναγνωρίσει την παράλειψή της και, αφετέρου, να διαταχθεί η Επιτροπή να λάβει ορισμένα προσωρινά μέτρα προκειμένου να διατηρηθεί η ευρωπαϊκή ιθαγένεια των αιτούντων μετά την ημερομηνία αποχώρησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση, καθώς και να λάβει προσωρινή απόφαση σχετικά με εναλλακτικό προς την εν λόγω ιθαγένεια καθεστώς το οποίο θα αποτελείται από διάφορα μέτρα σχετικά με την είσοδό τους, τη διαμονή τους, τα κοινωνικά τους δικαιώματα και την επαγγελματική τους δραστηριότητα, τα οποία θα έχουν εφαρμογή σε περίπτωση που δεν υπάρξει συμφωνία για την αποχώρηση του Ηνωμένου Βασιλείου από την Ευρωπαϊκή Ένωση.
Διατακτικό
Ο Πρόεδρος του Γενικού Δικαστηρίου διατάσσει:
1)
Απορρίπτει την αίτηση ασφαλιστικών μέτρων.
2)
Επιφυλάσσεται ως προς τα δικαστικά έξοδα.